# Quint e Fontsagrivas

Quint e Fontsagrivas$^,$$^,$$^,$ (Quint-Fonsegrives en francés) es una comuna lengadociana del departament de la Nauta Garona e de la la region d'Occitània, ancianament de Miègjorn-Pirenèus.

## Geografia

Comuna de l'airal urban de Tolosa situada dins son pòl urban en banlèga Nòrd-Èst de Tolosa. Tota l'urbanizacion s'es concentrada a Fontsagrivas, caireforc sus l'anciana rota nacionala de Castras, vengut caplòc de la comuna, e Quint, çaquelà pus central, garda pas que qualques ostals.

### Perimètre del territòri

Comunas confrontantas de Quint e Fontsagrivas :
| Balmar | Florenç | Dremil e La Faja |
| Tolosa | | Crefuèlha |
| | Sent Orenç de Gamevila | Lauservila |

## Toponimia
### Quint

Quint es atestat de Quinto en 1142$^,$.
Segon Dauzat e Rostaing, Quint ven del latin quintus, pr'amor de sa situacion a la cinquena milliara sus la viá romana Tolosa-Carcassona.
Segon Negre, Quint es a 12 km a l’èst de Tolosa [en realitat, puslèu 11]. Ven benlèu del latin quintum (lapidem), la cinquena bòrna en utilizant las lègas galas, 2 222 m, mes Quint es pas a 5 milas de Tolosa, nimai sul camin grand Tolosa-Narbona.

### Fontsagrivas

Segon Negre, mes abans Charles Lécrivain, Note sur l'étymologie de Fonsegrives, Bulletin de la Société archéologique du Midi de la France, tresena seria, tòme II, 1936, p. 240-241, qu’utiliza una recèrca de l’abat Chaume sus un Fonsegrive de Borgonha, que seriá un Fons sacriva (en bon latin, Fons sacrivus). L’abat Chaume s’apièja sul Canon 3 del Concili d’Aussèrra e sus Sent Alòi que condemna lo culte dels albres e de las fonts sacrats, en aplicant lo mot sacrivos, pas plan latin, pr'amor de la desinéncia en -iv-, segon C. Lécrivain e doncas supausat gallic. Segon Negre, l’etime es fontem (femenin) + sacriva, « sacrada »$^,$. Geoportail prepausa cinc Fonsegrive(s) dins l'oèst occitan. Sacriva deriva pas necessàriament del latin sacer. I a un sacro- celtic, « consacrat / maudit », tèrme de l'esfèra religiosa.

## Istòria

Pendent l'Ancian Regime, Quint èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Le vocable de la glèisa es Sent Pèire. En 1790, Quint èra del canton de Tolosa; en l'an IX, del canton de Tolosa-sud, en 1973, de Tolosa-8. Quint prenguèc le nom de Quint-Fonsegrive per decret del 19 d'octobre 1992.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| mai de 2020 | (2026) | Jean-Pierre Gasc | divèrs dreta | quadre |
| març de 1983 | 2020 | Bernard Soléra | divèrs dreta | retirat de las asseguranças |
| març de 1971 | 1983 | Guy Borrel | | engenhaire en aeronautica |
| març de 1965 | 1971 | Xavier Contou | | mètge |
| 1926 | 1965 | Jean-Marie Fériol | | cultivator |
| | 1926 | | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 5118, totala: 5237 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 219 | 299 | 301 | 305 | 367 | 350 | 362 | 372 | 375 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 365 | 339 | 337 | 343 | 314 | 311 | 277 | 277 | 261 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 265 | 250 | 249 | 224 | 246 | 244 | 259 | 285 | 299 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 301 | 749 | 2 247 | 2 711 | 3 261 | 4 478 | 4 519 | 4 532 | 4 578 4 649 |
| 2009 | 2010 |
| 4 714 4 822 | 4 850 4 959 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 5641 abitants e la densitat èra de 764,36 ab/km².

## Véser tanben

* Comunas de la Nauta Garona

## Nòtas

* ↑ Pojada, Patrici (2009). Repertòri toponimic de las comunas de la region Miègjorn-Pirenèus. Nouvelles Éditions Loubatières. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 553
* 1 2 Ernest Nègre, Toponymie générale de la France, volume I, n° 5726
* ↑ https://gallica.bnf.fr/ark:/12148/bpt6k122685q/f260.image.r=%22fonsegrives%221917 Charles Lécrivain. Note sur l'étymologie de Fonsegrives. Bulletin de la Société archéologique du Midi de la France, troisième série, tome II, année 1936, p. 240-241, sus Gallica
* ↑ Ernest Nègre, Toponymie générale de la France, volume I, n° 5081
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 263
* ↑ Dictionnaire des localités de la Haute-Garonne, p. 37 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portal de Lengadòc